IZDELALA MIRANDA KABAJ VONČINA

|  |  |  |  |  |
| --- | --- | --- | --- | --- |
| **Tematski sklop** | **VSEBINA** | **UČNI CILJI** | | |
| **JEZIKOVNE VSEBINE** | |  |
|  | **Tematski sklop/besedišče** | **Uporaba jezika**  **(jezikovne strukture, pravorečje, pravopis)** | **Razvijanje jezikovnih zmožnosti/spretnosti in strategij učenja** | **Medkulturno uzaveščanje**  **(medpredmetne povezave)** |
| **Tematski sklop: Trst** | Dijaki spoznavajo zgodovino, kulturo in geografijo Trsta, manjšinsko problematiko in vlogo Trsta kot multikulturnega mesta.  Dijaki spoznajo reprezentativnega slovenskega pisatelja Borisa Pahorja, ki živi v Trstu, skozi odlomek iz novele *Il rogo nel porto* in skozi odlomek iz njegove biografije. | Dijak/dijakinja izraža osebno mnenje, spodbudi sogovorca, da se vključi v pogovor.  Spoznava, utrjuje/uporablja:   * sedanjik * prislove in pridevnike * osebne in svojilne zaimke * preteklik * strukturo: »*mi piace/non mi piace«* * spozna *passato remoto*   Posnema naglaševanje besed. | Dijak/dijakinja:   * razume in analizira daljša besedila z zgodovinsko tematiko * napiše povzetek daljšega besedila * predstavi sošolcem povzetek daljšega besedila * naredi plakat na temo daljšega besedila z zgodovinsko tematiko * razume zahteven odlomek literarnega dela skozi vodeno branje (z vnaprej podanimi vprašanji) | Dijak/dijakinja:   * dijaki se zavedajo pomena različnosti, medkulturnsti, vloge in pomena Trsta kot svojevrstnega stičišča različnih kultur * dijaki spoznajo položaj slovenske manjšine v Trstu danes, in sicer skozi pogovor s predstavniki manjšine * medpredmetne povezave: slovenščina – Boris Pahor: Kres v pristanu; geografija: Kras, zgodovina: Avstroogrska in fašizem. |
|  | OPOMBE /POSEBNOSTI V IZVEDBI (projekt, raziskava, anketa…): Učni sklop je zasnovan kot priprava dijakov na ekskurzijo. Posamezne teme oziroma besedila dijaki predstavijo v obliki PPT predstavitve in kot govorno vajo.  Predvidene medpredmetne povezave se izvajajo ločeno pri pouku posameznega predmeta, skupni cilj pa je priprava na ekskurzijo v Trst.  Preverjanje in ocenjevanje: Po zaključeni ekskurziji se izvede pisno preverjanje znanja. Ustno preverjanje in ocenjevanje pa se izvaja ob posameznih predstavitvah oziroma govornih vajah pred ekskurzijo. | | | |

NAČRT EKSKURZIJE

**Cilji**: Dijaki spoznajo Trst s kulturno zgodovinskega vidika: zgodovino Trsta od antike do danes, s poudarkom na vlogi Trsta v avstroogrskem obdobju ter obdobju fašizma – vloga in pomen Narodnega doma, položaj slovenske manjšine skozi zgodovino, spoznajo literate, ki živijo in delujejo v Trstu, podoživljajo tržaško poezijo, seznanijo se z nekaterimi navadami prebivalcev Trsta, spoznajo pomen in vlogo SSG-ja skozi pogovor s predstavnico ali direktorjem gledališča. Seznanijo se z geografskim položajem Trsta, njegovo gospodarsko vlogo danes (plinski terminal v Žavljah!). Spoznajo posebnost Trsta v percepciji Italijanov.

**Medpredmetne povezave: SLO –** 2 uri, spoznajo reprezentativnega slovenskega pisatelja Borisa Pahorja, ki živi v Trstu, skozi odlomek *Kres v pristanu* , kar istočasno obravnavajo tudi v italijanščini pri pouku italijanščine.

**GEO** – profesorica geografije dijakom razdeli teme (Kras), na podlagi katerih dijaki pripravijo predstavitev in delovne liste za sošolce na avtobusu; preverjala bo pri pouku pri ustnem preverjanju.

**ZGO -** profesorica dijakom razdeli teme (grad Miramare in njegova zgodovina, Trst v avstroogrskem obdobju), na podlagi katerih dijaki, ki nimajo italijanščine pripravijo predstavitve in delovne liste za sošolce; preverjala bo pri pouku pri pisnem in ustnem preverjanju.

**ITA –** SU in TU želita dijake senzibilizirati glede kulturnih razlik med sosednjima državama (Italijo in Slovenijo), poudariti medkulturne vsebine, spodbuditi strpnost in pozitiven odnos do pripadnikov manjšin v Sloveniji ter ozavestiti realno stanje v odnosu predstavnikov oblasti in državnih institucij do pripadnikov slovenske in drugih manjšin v Italiji skozi različne aktivne metode in oblike poučevanja in učenja. V ta namen bodo dijaki spoznali zgodovino Trsta, specifiko Trsta kot večetničnega oziroma multikulturnega mesta, med drugim bodo dijaki pripravili tudi intervju s predstavnikom Slovenskega stalnega gledališča v Trstu in si ogledali predstavo SSG.

Pri pouku slovenščine in italijanščine bodo dijaki obravnavali novelo Borisa Pahorja: Kres v pristanu (Rogo nel porto) in tako spoznali življenje Slovencev v Trstu v obdobju fašizma, skozi literarno delo enega najvidnejših slovenskih literatov. Po drugi strani bodo dijaki spoznali tudi enega najvidnejših italijanskih pesnikov, Umberta Saba in njegovo poezijo posvečeno Trstu. Neposredno doživljanje njegove poezije pa bodo dijaki izkusili na ekskurziji sami in sicer skozi recitacijo na mestu samem.

Njihovo znanje bova preverila s pisnim in ustnim preverjanjem. Ekskurzija je zasnovana medpredmetno, zajema dijake 3. letnika gimnazijskega programa, tako tiste, ki se učijo nemščino, kot tiste, ki se učijo italijanščino. Dejavnosti so različne pri posameznem predmetu (povezane zgolj vsebinsko in glede na cilje).

**Dodana vrednost** tujega učitelja je gotovo tudi njegov osebni pogled na Trst in doživljanje Trsta kot multikulturnega mesta, saj je del svojega življenja preživel v Trstu.